નીલમે કહ્યું હતું કે તેને ખ્યાલ નથી કે તેના પરિવારમાં તેને લઈને શું વાતો થતી હતી. સની અને તેણે ક્યારેય શૂટિંગ સમયે આ અંગે વાત કરી નથી. 1998માં તેઓ 'પાપા કી દુનિયા'ના શૂટિંગમાં વ્યસ્ત હતાં અને તેમની વચ્ચે સારું બોન્ડિંગ હોવા છતાંય તેણે આ અંગે વાત કરી નથી. તે ક્યારેય બોબીના પેરેન્ટ્સને મળી નથી અને તેને એ પણ ખ્યાલ નથી કે બોબીએ તેના પેરેન્ટ્સને આ અંગે વાત કરી હશે. પહેલાં એવી વાત હતી કે તેના પેરેન્ટ્સ તથા બોબીના પેરેન્ટ્સ એકબીજાને મળ્યાં પરંતુ આવું ક્યારેય બન્યું જ નહોતું. જોકે, બધાને ખ્યાલ હતો કે અમે બંને એકબીજાને પસંદ કરીએ છીએ.